વકતુબેન ૧૯૯પમાં નાગધણીબાની સીટ પરથી ચૂંટાયેલા આ પછી તેઓ હાલમાં અધેવાડા ૧ સીટના ચૂંટાયેલા પ્રતિનિધિ છે, સમાજ સેવા ક્ષેત્રે તેઓ પ્રજામાં સારી એવી લોક ચાહના પણ ધરાવે છે. જિલ્લા પંચાયતના ઉપપ્રમુખ પદે ચૂંટાયેલા બી.કે.ગોહિલે ઉપપ્રમુખ પદ ધારણ કરતા જણાવ્યુ હતુ કે, જિલ્લા પંચાયત ક્ષેત્ર તળે આવતા ગામોના પ્રજાલક્ષી પ્રશ્નો જેવા કે રોડ રસ્તા, પાણી, વિજળીકરણ, આરોગ્ય વિગેરે પ્રશ્નો અંગે તંત્ર દ્વારા વિકાસ લક્ષી વિવિધ પગલાઓ ઝડપી લેવા અને સરકારની વિકાસ લક્ષી કામગીરીનો તેજ ગતિથી આગળ ધપાવવાના પ્રયાસો ઝુબેંશ રૂપે કરાશે. બી.કે. ગોહિલે પત્રકારો જોડે ટુંકી વાત કરતા કહ્યુ હતુ કે, તેઓ ર૦૦૦ની સાલથી ભાજપમાં પ્રજાલક્ષી કામગીરી કરી રહ્યા છે, તેઓ ર૦૦૩માં વરતેજ ગ્રામ પંચાયતના સરપંચ પદે તેઓ વરતેજની સીટ પરથી બીજી ટર્મથી ચૂંટાઈને આમ પ્રજાની સદ્યન કામગીરી કરી રહયા છે. તેઓના જણાવ્યા મુજબ તેઓની રાજકિય કારકિર્દીની શરૂઆત મહેન્દ્રસિંહ સરવૈયાના સંપર્કમાં આવ્યા પછીથી પ્રારંભ કર્યાની વાત કરી આમ જિલ્લા પંચાયતના શાસનમાં આવી લોક પ્રશ્નોની કામગીરી માટે જાગૃત રહેવાની કેટલીક વાતો કહી હતી.